《二十年前与曾恭仲为忘年之交岁辛亥值便赋长》
宋代·曾丰

孔欲华颠祢妙龄，忘年不足更忘形。
弟兄偏是子眉白，朋友独于吾眼青。
心若互驰常鉴寐，迹如相避各云萍。
十年功已到千古，何日酣看又饫听。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。